
N i 1 admirari. 


Prooemium. 


Controversiam  a sagacissimis  nuper  motam  phy- 
siologis  opusculo  hoc  academico  mihi  pertractan- 
dam proposui;  non  ut  fervens  certamen  pacarem, 
sed  ut  argumenta  undecunque  collata  ad  litem  ali- 
quando dijudicandam  disponerem  et  in  ordinem 
facile  non  omni  fructu  carentem  adigerem.  In 
tantis  circa  gravissimum  argumentum  opinionum 
dissidiis  licuit  sane  summis  auctoritatibus  se  detra- 
here et  proprio,  quamvis  iniquo,  dimicare  marte. 
Nec  dolendum  credo  de  labefactatis  theoriae  me- 
dicae fundamentis  et  rejectis  hypo thesibus,  quae 
axiomatis  dignitatem  jam  fere  fuerant  adeptae;  nam 
iisdem  elementis  empiricis  auctis  simul  et  castiga- 
tis nova  facile  et  luculentior  superstruetur  doctrina. 
Juvat  vel  sperare,  futuras  segetes  eo  luxuriosius 
esse  propullulaturas , quo  solertius  steriles  herbae 
a sceptico  vomere  fuerant  ablatae. 


X hysiologica  chemismi  organici  apparatusque  eum 
perficientis  disquisitio,  quantam  habeat  utilitatem  ad 
illum , in  quem  unice  fere  diriguntur  artis  medicae 
auxilia,  prudenti  cum  consilio  moderandum  nemo 
est  qui  ignoret.  Quascunque  tot  seculorum  coacer- 
vata experientia  nobis  obtulerit  observationes,  quan- 
tamcunque ad  actiones  vitales  regendas  vim  nacti 
esse  gloriemur,  nova  tamen  circa  has  pericula  non- 
nisi temere  videbuntur  institui,  donec  naturae  fabrica 
reclusa  reconditissimus  ille  processus  organicus  sa- 
tis perspectus  sit.  Quare  verae  cognitionis  penuri- 
am kypothesibus  explentes  omnium  aevorum  medici 
insignem  huic  argumento,  Therapiae  generalis  facile 
principi  navarunt  operam  nec  unquam  novum  syste- 
ma exortum  est,  quin  peculiari  aliquo  de  remedio- 
rum actione  in  corpus  humanum  theoremata  muni- 
tum fuerit.  Veteres  quidem  subtilioris  anatomiae  ex- 
pertes ad  vasa  sanguifera  pertinere  omnem  assimila- 
tionem  organicam  censuere  et  subtilissimis  sanguini* 

differentiis  subtilius  etiam  electa  opposuerunt  reme- 
« 

dia : recentiores  cum  intermedium  et  peculiari  modo 
ad  absorptionem  instructum  systema  vasorum  de- 

texissent,  cie  invariabili  quoad  principia  chemica  san- 
guinis natura  praepostere  sibi  persuasum  habentes, 
hunc  ab  omni  cum  reagentibus  extrinsecus  allatis 
contaminatione  immunem  praedicavere,  tantaque  ut 
fieii  solet  novae  doctrinae,  memorabili  sane  ab  obser- 
vatione repetitae,  auctoritas  accrevit,  ut  omnia,  quae 
de  alia  absorptionis  ratione  et  de  propiori  hujus  vi- 
tae pabuli  cum  nutrimentis  oblatis  commercio  mone- 
rent, amandarentur,  et  medici  omnes  ad  nocivum  et 
incommodum  adstringerentur  errorem.  Quid?  quod 
inter  tot  sagacissimos  seriptores  qui  de  singulari  illo 
totii  ab  ingestis  celerrime  mutati  phaenomeno  com- 
mentarios edidere  nemo  fere  pristinae  huic  intelli- 
gendo  tam  propitiae  doctrinae  locum  dediderit , nu- 
gas potius  quaerentes  et  novas  corpori  vias  imperti- 
entes qnam  cognitas  agnoscentes. 

Eruditissimus  quidem  jam  Albertus  ab  Haller  ar- 
gumenta pro  singulis  opinionibus  militantia  summa 
cum  diligentia  evolvere  solitus,  quamvis  Mascagnii 
aliorumque  auctoritatibus  obnoxius  antiquiorem  doc- 
trinam non  omni  fundamento  carere  probe  intellexe- 
rat: sed  cum  rei  ulterius  peragendae  curam  aliis  de- 
tulisset in  praepostera  judicia  pronissimis,  penitus 
illa  obsoluit.  Bene  itaque  meruit  de  physiologia  III. 
Magendie,  qui  speciosa  scholarum  nostrarum  argu- 
menta insignem  errorem  tuentia  acerbe  castigavit  om- 
nique  fere  nos  rei  intellectu  carere  attonitos  docuit. 
Nunc  tandem  splendida  experimentorum  recentium 
serie  defensa  argumenta  jamdudum  nota  meri'  a m re- 
cuperarunt dignitatem:  desiit  tandem  inanis  auctori- 
tas animos  ab  accuratiore  scrutinio  avellere.  Jam 

nos  quoque  proprio  magis  indulgentes  desiderio» 
quam  argumento  ornando  et  excolendo  studentes 
hanc  disquisitionem  assumsimus  et  in  hoc  imprimis 
impendemus  operam,  ut  quae  hucusque  pro  re  vel  con- 
tra rem  allata  sunt  critica  face  perlustremus  nostras- 
que  si  venia  detur  observatiunculas  inseramus. 

Quae  a medicinae  primordiis  inde  usque  ad  ea 
tempora  ubi  Mascagnii  observationibus  fulta  nova 
emergebat  doctrina  de  absorptione  venosa,  opiniones 
exstiterint  plane  ab  re  videretur  e fastis  medicorum 
evolvere,  quae  quam  male  fuerint  defensae  compa- 
ruit  simulae  aemula  theoria  insurrexit.  Sed  quam- 
vis facillime  obruta  et  vix  non  extincta  fuerit  anti- 
quior theoria,  juvat  tamen  ea  quae  in  ejus  praesidium 
lite  exardescente  allata  fuerunt  hic  singulatim  recen- 
sere : quae  enim  levi  tunc  opera  refelli  videbantur 
nonnunquam  veritatis  oppressa  germina  continuere. 
Exhibemus  vero  haec  uti  ab  Haller  ea  collegit  (in 
Elementor  m 1’hysiologiae  Vol.  III.)  auctor  eo  majo- 
re fide  dignus,  quo  magis  in  utramque  partem  sine 
ira  et  studio  disserens  liti  seipsum  detraxerit. 

Ac  primum  quidem  repetebatur  argumentum  a 
deteriobus  animalium  ordinibus,  quippe  quae  syste* 
ma  lymphatico  destituta  manifeste  sola  vasorum  san* 
guiferorum  virtute  nutrirentur.  Ast  avium  vasa  chy- 
lifera  Ilallero  adhuc  ignota  recentiorum  intentiores 
non  fugere  oculos;  evicere  iidem  per  sagacissimam 
de  naturae  animalis  ex  elementis  suis  evolutione  ex- 
positionem, organorum  varietatem  in  organismorum 
scala  decrescere  ita  ut  functiones  vitales  ad  primi- 

tiva  quaedam  organa  deferantur.  A tali  itaque  ratio* 
cinio  nullum  auxilium. 

Allatum  porro  huc  est  lumen  ductus  thoracici 
nimis  exiguum  esse  quam  ut  ciborum  potusque  in- 
solitam et  eximiam  nonnunquam  copiam  transmittere 
possit  hujus  vero  per  renes  evacuationem  sat  cito 
subsequi;  ita  ut  brevi  temporis  spatio  ad  sanguinem 
pervenire  videantur  liquida.  Duplici  hypothesi  hanc 
ab  absorptionis  organicae  physiologia  objectionem 
avertere  conati  sunt,  quarum  altera  altera  ineptior. 
Alii  enim  secretas  et  tenuissimas  a tubo  intestinali 
ad  renes  vias  statuerunt,  alii  polarica  quasi  actione 
in  renibus  eandem  materiam  secerni  ex  elementis  or- 
ganicis quae  vasorum  originibus  in  tubo  intestina- 
li oblata  fuerit:  in  renibus  fabricam  esse,  ubi  impe- 

rante nervo  in  eodem  organo  diversissima  corpora 
chemica,  salia,  materiae  colorantes  et  odorantes  proge- 
nerentur et  quasi  propullulent:  prodigiosa  mehercle! 
vitae  organicae  omnipotentia.  Tamen  ad  suspicionem 
movendam  magis  aptum  est  hoc  experimentum  quam 
ad  rem  evincendam,  licet  enim  insignes  enumeren- 
tur potatores,  qui  libras  duodecim  vel  plures  liquidi 
cujusdam  intra  horae  spatium  consumserint  et  per 
sudorem  et  urinam  brevi  post  enormem  copiam  eva- 
cuaverint, dubitari  potest  tamen,  num  magna  li- 
quidi copia  in  intestino  remanserit,  alia  in  vasa  lym- 
phatica extremitatum  inferiorum  regurgitaverit,  alia 
per  ductum  thoracicum  forsan  dilatatum  et  cum  arte- 
riae velocitate  contenta  moventem  aufugerit:  vidit 

enim  Sommering,  vase  lymphatico  dissecto  lympham 
cum  impetu  prosilire,  vidit  Emrnert,  eadem  vasa  sub 

tactu  eultri  anatomici  repente  evacuari,  et  quidem 
unica  contractione  in  momenti  spatio  absoluta. 

Alio  ratiocinio  contenderunt,  bilis  copiam  quoti- 
die generatam  faeces  pondere  longe  superare:  duc- 
tum thuoracicum  vero  amaricantem  nunquam  exhi- 
bere liquorem:  aliam  itaque  hoc  absorptionis  viam 
indicare  phaenomenon.  Sed  nec  in  sanguine  nisi  for- 
tasse ictericorum  bilis  vestigia  deprehenduntur  nec 
satis  tuto  calculo  bilis  quantitas  omnino  potest  erui. 
A quibuscunque  itaque  stemus  partibus  eo  erit  recur- 
rendum ut  organismi  potestatem  chemicas  coipo- 
rum quantitates  immutandi  et  delendi  agnoscamus. 

Omissis  levioribus  argumentis,  quale  v.  c.  illud 
a celeriore  substantiarum  venenatarum  actione  desum- 
tum  quippe  qnae  nec  hoc  modo  commode  intelligi 
poc^st , devenimus  ad  aliud  quod  Hallerus  specio- 
so magis  quam  vero  syllogismo  refutare  conatus  est. 
Observatum  est  nempe  glandulas  meseraicas  nonnun- 
quam  ita  infarciri  et  obstipari  ut  ne  Mercurio  qui- 
dem cum  vi  intruso  transitum  permittant  ipsum  vel 
ductum  thoracicum  in  senibus  obliteratum  deprehen- 
sum fuisse  quin  tanta  ut  par  est  nutritionis  jactura 
subsecuta  sit,  Circa  hoc  non  denegandum  phaenome- 
non Hallerus  suspicionem  movit,  chylum  per  ambages 
quin  ad  glandulas  pervenerit  ad  ductum  thoracicum 
delatum  fuisse  vel  si  in  hoc  ipso  haeserit  vitium, 
alterum  adfuisse  ductum  anatomorum  oculos  fugien- 
tem : injecit  nempe  mentionem,  se  in  summa  omni 
um  viarum  obseratione  saepius  ohylo  repletum  in- 
venisse ductum  thoracicum.  Sed  videntur  nobis  si- 
milia potius  respicienda  phaenomena  in  cavi*  pristi 

nae  functioni  detractis:  quemadmodum  enim  exsec- 
torum vesiculae  seminales  liquidum  aliquod  sperma- 
todes  secernere  observata  sunt,  ita  etiam  hic  proprio 
secreto  repletus  fuisse  jure  autumatur  ductus  thora- 
cicus. 

Quae  ex  ficta  autopsia  desumta  fuere  argumenta 
omnis  vis  expertia  commemoratu  vix  habemus  digna. 

Primus  nova  subsidia  oppressae  opinioni  suppea 
«litavit  111*  Home,  qui  ad  peculiaram  scopum  ten- 
dens evincendae  lienis  functionis  eniae  ad  novam  vi- 
am prosequendam,  invitavit.  Luculenter  enim  reagen- 
tium transgressum  ad  sanguinem  ipsum  mediante  non 
heri  systemate  lymphatico  probavit,  et,  licet  multum 
absit,  ut  ad  omnia  graviora  momenta  respexerit,  saga- 
citer indicavit  methodum  hujusmodi  experimenta  insti- 
tuendi Miramur  nuper  a Cl.  Meyer  his  omnem  de- 
tractam esse  auctoritatem  et  quidem  praesertim  ob 
imputatam'hypothesin,  substantias  colorentes  per  vasa 
lymphatica  ad  li<#n  et  inde  in  sanguinem  pervenisse 
fatemur  ingenue  nos  utrumque  Homii  commentarium 
iterum  iterumque  legentes  talis  opinionis  ne  vesti- 
gium quidem  invenisse,  ita  ut  peccasse  videatur  Cl, 
Viri  memoria.  Sed  alia  ex  ipsius  Homii  verbis  ori- 
tur suspicio  circa  experimenta  demum  cum  homini- 
bus instituta  si  quantitatem  Trae  Rhei  sanguine  de- 
tectae cum  sanguinis  quantitate  in  universum  com- 
pares. Contendit  nempe  111.  auctor  Tr.  Rhei  unciam 
2 sufficere  ad  hominis  urinam  impraegnandam  si- 
mulque  serum  sanguinis  leviter  tingendum  nullum 
vero  apparere  colorem  lutescentem  quin  singulis  san- 
guinis unciis  binae  contineantur  tincturae  guttae.  Hoc 

modo  tota  haec  Tr.  Rhei  quantitas  consumitur  ad  une, 
CXX.  sanguinis  tingendas,  nec  quicquam  superesset, 
quod  aut  urina  aut  faecibus  contineretur  aut  majo- 
rem in  venis  abdominalibus  impraegnationem  ab  ipso 
Homio  jam  observatam  efficeret:  quid?  quod  moles 
sanguinis  X libras  pondere  excedere  videatur. 

Progredimur  ad  experimenta  quae  auctor  in  hac 
re  princeps  Cl.  Magendie  in  favorem  opinionis  per 
eum  reviviscentis  instituit  et  inchoamus  ab  iis,  quae 
minus  firma  argumenta  nobis  videntur  praebere. 

Ligatura  ductus  thoracici  praemissa  Auctor  in- 
gessit cani  portionem  decocti  nucis  vomicae  unde  ci- 
tam, ut  alias  evenire  solet,  mortem  observavit.  Pri- 
vavit item  partem  intestini  vasis  lymphaticis  omni- 
busque  aliis  adnexis  praeter  aiteriam  unam  et  ve- 
nam: nec  impedivit  hoc,  quin  decoctum  nucis  vo- 
micae huic  intestini  parti  ligatura  duplici  separatae 
lethales  elFectus  solita  cum  velocitate  ederet.  Sum- 
mam denique  experimenti  securitatem  nancisci  sibi  vi- 
sus est  Magendie,  cum  amputationem  cruiis  in  cane 
ita  instiLuisset,  ut  per  solam  arteriam  et  venam  cru- 
ralem, quae  in  altero  casu  vel  discisae  fuere  tubulo 
locum  explente  pes  cum  corpore  communicaret.  Ve- 
nenum, Upas  tieute  dictum,  tunc  plantae  pedis  per 
vulnus  insertum  citam  mortem  adduxit.  Sed  nemo 
a venenorum  directa  actione  immune  audebit  praedi- 
care systerna  nervosum,  ita  ut  aut  lymphaticis  aut 
sanguineis  vasis  solis  tribuenda  sit,  nec  illi  experi- 
mento in  quo  summum  momentum  positum  credit 
Magendie  ulla  auctoritas  tribuenda  est  cum  de  virus 
in  sanguinem  ipsum  intrusi  virtute  lethilera  nunquam 

dubitatum  sit.  Majore  forsan  cum  probabilitate  con- 
clusum fuisset  adhibito  ad  locum  exulceratum  veneno. 

Aliud  auctori  nostro  argumentum  suppeditare  vi- 
detur venae  portarum  virtus  assimilativa  quaedam 
specifica,  qua  substantias  heterogenas  ei  immissas  me- 
lius quam  truncorum  venae  subigere  eorumque  effec- 
tus perpeti  valeat.  Nam  si  venae  crurali  pedetentim 
aliquod  injeceris,  vix  motus  universales  percipies,  si 
repente  mors  convulsiva  sequetur:  vena  portarum 
vero  injectionem  hoc  vel  illo  modo  institutam  facillime, 
perferet.  Pertinet  hoc  vero  fortasse  ad  structurae 
differentias,  siquidem  vena  cruralis  valvulis  instruc- 
ta est,  quibus  illa  destituitur;  ita  ut  illi  immissae 
substantiae  facile  per  totum  cavum  repandi  et  a san- 
guine commodius  subigi  possint,  cum  e contrario  in 
vena  crurali  quantitas  subito  intrusa  a valvulis  in 
spatio  angustiore  coerceatur  et  minorem  sanguinis 
quantitatem  chemico  vel  (si  aer  injectus  fuerit)  me- 
chanica vi  gravius  plectat.  Nec  repugnat  aliquid 
nobis  credentibus  in  hepate  situirt  esse  ulterioris  pro- 
pagationis impedimentum  non  tamen  huic  peculiare 
sed  omnibus  visceribus  commune,  quam  ob  rem  paral- 
lelo experimento  in  venam  renalem  etc.  injectiones 
essent  faciendae. 

Supersunt  vero  argumenta  longe  majoris  digni- 
tatis et  experimenta  veram  absorptionis  conditionem 
vix  non  directe  indicantia.  Spiritus  vini  cani  inges- 
tus post  pauca  momenta  odore  in  sanguine  detectus 
ot  vel  destillatione  ex  eo  eductus  est:  in  equo,  qui 
asae  foetidae  libram  assumserat,  venae  portarum  san- 
guis distincte  eam  oluit,  cum  tamen  odor  ex  chylo 

plane  abesset.  Enemata  camphorata  brevissimo  tem- 
pore halitum  e pulmonibus  camphoratum  reddidere. 
Repetiit  porro  Cl.  Magedii  Hunteriana  illa  experi- 
menta sed  diversissimo  cum  eventu,  ita  ut  nunquam 
materia  colorans  vel  odorans  in  chylo  comparuerit. 
Argumentum  denique  Systematis  lymphatici  ab  affecti- 
one ex  ulceribus  impuris  desumtum  infringit  auctor 
allata  venarum  iuflammatione  pariter  occurrente  et 
in  casu  quodam  ubi  materia  puri  similis  vasa  lym- 
phatica usque  ad  glandulas  proximas  pure  repleta 
observata  sunt,  inflammationem  horum  vasorum  sub- 
fuisse eo  majore  jure  arguit,  cum  alias  per  totum  sy- 
stema, diffusum  pus  debuisset  inveniri. 

Pervenit  tandem  ad  nostrates  scrupulosa  disqui- 
sitio, et  ab  clarissimo  Meyer  eo  perducta  est  ut  du- 
bitationi locus  non  super  esset  nisi  placuisset  doctis 
simo  viro  de  singulis  experimentis  sagaciter  institu- 
tis rationem  reddere  et  methodum  adhibitam  cum  sin- 
gulis momentis  in  hac  re  respiciendis  indicare.  Pru- 
denti consilio  nova  via  ingessit  reagentia  sua,  per 
traclieam  scilicet,  unde,  dummodo  incisa  trachea  suf- 
focationi praevisum  sit,  facile  in  systema  vasorum 
primo  loco  vero  in  venas  pulmonales  et  ventriculum 
iis  adnexum  migrarunt.  Refert  auctor,  non  defuisse 
absorptionis  per  vasa  lymphatica  vestigia,  quae  ta- 
men tardior  et  corporum  oblatorum  minus  avida  ab 
eo  praedicatur.  Multum  abest  ut  hujus  testimonii 
auctoritatem  impugnemus,  juvat  tamen  animadvertere, 
de  seriore  absorptionis  lymphaticae  initio  a conten- 
torum ductus  thoracici  vel  vasorum  citra  glandu- 
las bronchiales  rite  concludi  non  posse  ob  intertextae 

has  glandulas  quae  propagationem,  fortasse  magno- 
pere impediunt.  Dolemus  item  in  experimentis  cir- 
ca absorptionem  intestinalem  chyli,  disquisitionem 
omissam  esse,  neo  omnino  experimentorum  rationem 
nobis  exponi, 

Quam  plurima  vero  et  gravissima  affert  auctor, 
de  distributione  reagentium  per  singulas  corporis  par- 
tes solidas  et  liquidas:  graviora  adhuc,  si  singulorum 
experimentorum  singula  phaenomena  essent  enume- 
rata. De  venarum  abdominalium  sanguine  omnino 
tacet  auctor,  narrat  vero  se  in  liquore  cavitatum  se- 
rosarum imprimis  vero  pericardii  insignem  Kali  zo- 
otici  quantitatem  invenisse  ita  ut  hic  adhibito  sale 
martis  colorem  plane  coerulum  exhibuerit  1’roxime 
quoad  coloris  intensitatem  accedebat  liquidum  ven- 
triculorum cerebri;  nec  e lacte  penitus  aberant  vesti- 
gia in  bile  vera  nulla  detecta  sunt  ob  non  extinguen- 
duin  fortasse  hujus  colorem  : pellis  etiam  valde  im- 
praegnata fuit,  nec  non  omnis  tela  cellularis  et  adeps 
prae  omnibus  vero  membranae  vasorum  et  serosae, 
ligamenta,  periosteum,  aponeuroses:  simili  modo  pul- 
mones et  renes  saturatum  ostendere  colorem,  osten- 
dit et  hepar,  sed  non  nisi  in  vasorum  majorum  cir- 
cumferentia quod  Homii  experimentis  non  contrari- 
um cum  fortasse  hic  nonnisi  de  injectionibus  in  tra- 
cheam sermo  sit.  Apparuit  denique  admoto  reagente 
color  coeruleus  in  testibus,  pancreate,  glandulis  saliva- 
libus,  nec  non  aliquantum  in  renibus  succenturiatis, 
Fulpa  nervosa  et  ossium  compages  et  medulla  omni- 
no immunes  fuere,  quibus  tamen  cum  CL  Meyer 
vim  repulaivam  propriam  tribuere  non  licebit  si  no. 

tissimorum  recordemur  Rubiae  tinctorum  effectuum 
et  Mercurii  vivi  vel  in  cellulis  ossium  inventi.  Foe- 
tum hujus  pereginorum  intussusceptionis  participem 
fieri  memorabilis  sane  est  observatio ; nam  quis  nunc 
de  vasis  lymphaticis  placentae  reconditis  audeat  fabu- 
lari. Quoad  sagacissimam  vero  auctoris  observa1  io- 
nem  de  absorptionis  pulmonalis  in  tenera  aetate 
debilitate  revocandum  fortasse  erit  hoc  phaenomenon 
ad  thoracis  angustiam  huic  propriam,  qua  experi- 
mento instituendo  non  par  est,  ita  ut  justo  citius 
suffocatio  subintret. 

JNos  quidem,  quibus  experimentorum  instituendo- 
rum iniqua rn  jam  quam  maxime  occasionem  tempus 
praeceps  adhuc  detrectavit  eam  nobis  proposuera- 
mus metam  ut  fines  indagaremus  citra  quos  haec  for- 
san cessent  phaenomena;  sive  in  diversa  natura  rea- 
gentium adhibitorum,  positum  sit  momentum,  sive 
in  tempore  et  modo  adhibitionis.  Sequentia  vero 
nobis  se  obtulere. 

I.  Cani  liquoris  Kali  zootici  concentrati  unc.  I in 
partem  intestini  injecta  est  deletis  antea  sedulo  vasis 
lymphaticis  a protracto  jejunio  egregie  conspicuis. 
Ligatura  duplici  separata  haec  portio  cum  aliis  cavo 
abdominis  remissa  et  post  horam  dimidiam  san- 
guis venae  ad  eam  pertinentis  nec  non  venae  cavae 
et  aortae  emissus  est.  Addita  tinctura  ferri  muriatici 
non  solum  calorem  coeruleum  sed  vel  sedimentum 
hujus  coloris  observare  licuit,  in  priore  portione; 
e contrario  vestigia  plane  omnia  defuere  in  aortae  et 
venae  cavae  sanguine. 

II,  Experimentum  prius  ita  fuit  repetitum,  ut 


alteri  intestini  portioni  per  horas  minutas  XL  alteri 
per  XV  Kali  zooticum  committeretur.  Sanguis  e 
priore  illa  parte  delluens  saturatum  exhibuit  colo- 
rem, e secunda  longe  minus  conspicuum  tamen  dis- 
tinctum; nec  multo  minor  quantitas  in  sanguine  ve- 
nae cavae  deprehensa  est. 

III,  Cani  Liquoris  Ammonii  vinosi  unc.  f in  tra- 
cheam per  catheterem  immissa  est;  par  quantitas  in 
ventriculum  ingesta  ; quibus  intra  IV  h.  min.  auhelans 
et  spumam  cruentam  rejiciens  obiit.  Sanguis  ventri- 
culi sinistri  affusa  solutione  cupri  coeruleum  osten- 
dit colorem:  in  reliquorum  vasorum  sanguine  color 
nullus  apparuit. 

IV.  Barytae  muriaticae  uncia  § ingesta  fuit  cani 
eximiae  magnitudinis.  Mox  summa  auxietas,  torvi 
oculorum  motus,  post  VIII.  h,  m,  vomitus  spumo- 
sus contenta  aliqua  evacuans  iteratus  successit.  Tan- 
dem et  alvus  ruere  incepit  et  animal  languidum  de- 
cubuit nulla  vi  excitandum.  Ingulato  post  horam 
dimidiam  (a  devoratione)  sanguis  venarum  mesente- 
ricarum et  venae  cavae  detractus  est,  qui  uterque 
calcinationi  subjectus  in  lixivio  cinerum  barytae  in- 
dicia non  obtulit. 

V.  l*ortio  intestini  tenui9  eodem  modo  ut  su- 
pra Aceto  lithargyri  parum  diluto  repleta  et  absorp- 
tioni horae  spatium  concessum  est.  Nihil  tamen  nec 
in  sanguine  liquido  indicarunt  reagentia,  nec  plumbi 
granum  e cineribus  sat  magnae  quantitatis  quae  cura 
olei  pauxillo  mista  igni  commendabatur  prodiit. 
Apparebat  quidem  crucibulum  yitro  aliquo  obductum 


quod  vero  a Kali  muriatico  originem  duxisse  de- 
monstravit analysis. 

VI.  Solutionis  Cupri  sulphurici  unc  I eodem  modo 
intestino  mandata  vomitum  quidem  ciere  videbatur 
gravissimum  sed  in  sanguinem  non  transiit  accura* 
tam  juxta  analysin.  Memorabiie  hoc  phaenomenon 
vomitus  ab  emetico  in  parte  intestini  ilei  incluso 
eo  majore  vel  cum  hde  huic  tribueretur,  nisi  ad 
ventriculum  aere  distentum  levius  reponendum  hunc 
acu  pupugissem.  Consulto  vero  aliis  animalibus  ma- 
jora ventriculi  vulnera  inllixi  quin  vomitus  statim 
insecutus  sit. 

VII.  Acidi  sulphurili  diluti  drachm. III  circiter  intestini 
parti  modoj  exposito  injectae  sunt  etj  diversorum  vaso- 
rum sanguis  post  horam  dimidiam  detractus  est.  lJa- 
ries  interna  intestini  gangraenescens  apparuit:  in  san- 
guine acidi  sulphuricx  nulla  vestigia  : urina  cum  ba- 
ryta  muriatica  sedimentum  quidem  exhibuit  album 
sed  in  acido  nitrico  solubile  ita  ut  pro  baryta  phos- 
phorica  habendum  luerit.  Jam  itaque  si  ex  paucis 
his  et  viluperio  fortasse  huic  vel  illo  obnoxiis  expe- 
rimentis aliquid  licet  concludere,  non  satis  constat 
Cei.  Magendie  effatum  substantias  corroden- 
tes celerrime  absorberi  cui  fides  jam  eam  ob 
causam  haberi  nequit  quod  talia  corpora  chemica  ex- 
tetius  adhibita  delent  elementa  vel  organica : quomodo 
intus  suscepta  cum  iis  possent  tranquillo  consortio 
connubere  ? 

Absorptio  venosa  vero  in  universum  rationibus 
fit  experimentis  supra  laudatis  ita  milii  evicta  vide- 
tur ul  ad  doctrinam  de  remediorum  actionibus  tute 


trans- 


/ 


i? 


transferri  possit  quae  hoc  incremento  aucta  laiga 
sane  pullulabit  novorum  ratiociniorum  et  hypotbe- 
sium  copia.  Aliud  sane  est  refutare  resorptionem 
lymphaticam;  aliud  inquirere,  num  omnibus  venis, 
n um  iis.  viscerum  tantum  tribuenda  sit  haec  vis, 
quod  magis  nobis  placet.  Ardua  sane  via  est,  qua 
hoc  explorari  posset;  nam  infiltrationes  telae  cellula* 
res  non  tam  facili  instituuntur  opera  quam  injectio- 
nes in  cava  nec  ulceribus  applicari  suhstautiae  pote- 
runt sufficiente  quantitate  ut  intra  breve  tempus  ab- 
sorptio se  manifestet.  Fortasse  juvabit  materia  gazi- 
formi  replesse  cellulosam  subcutaneam:  v.  g.  aci. 
di  muriatici  vaporibus,  vel  acido  carbonico,  ammonio. 
Nec  absorptio  lymphatica  omnino  rejicienda  est: 
probabili  conjectura  hanc  earum  rerum  absorptioni 
praecesse  crederem  quae  aequa  sunt  organismo  et 
quasi  naturae  similis:  ita  enim  organa  illa  quae  san- 
guineis vasi3  pollent  secretiones  largitur  insignibug 
virtutibus  cliemicis  praeditas,  quae  glandulosam  ma- 
gis exhibent  naturam  et  lymphaticam  indifferentes 
magis  ut  vocant  progenerant  humores. 

Tandem  lector  humanisime 

Vive  vale 

et  si  quid  novisti  rectius  illis 
P tve  vale  candidus  imperti , si  hcn . Jus  uter * 


rnecum . 


VITAE  CURRICULUM 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADJECTUM. 

I^go,  Carolus  Guilelmus  Ludovicus  Jackel  natus  sum 
Vratislaviae  d.  XVII  M.  Julii  A.  MDCCXXXVIH 
patre  cujus  jam  ab  infantia  obitum  doleo,  hujus  ur- 
bis medico  practico  et  forensi,  matre  optima  supers- 
tite  ex  gente  Zachert,  Trimis  litterarum  rudimentis 
in  Fridericiano  urbis  patriae  imbutus  in  Gymnasio 
Magdalenaeo  111.  Manso  duce  scholas  absolvi,  a quo 
vere  anni  MDCCCXV  cum  testimonio  maturitatis  in 
universitatem  dimissus  sum.  In  hac,  postquam  pri- 
mo semestri  gravissimum  morbum  superaveram  ma- 
gistri mihi  fuerunt  Cl.  Link  et  Ileyde  in  rebus 
botanicis,  Cl.  Otto  et  Hagen  in  anatomia  humana  et 
comparata  tum  theoretica  tum  practica;  111.  Bartels 
in  Thysiologia  et  1’athologia  111.  Steffens  singulari 
mihi  venerandus  pietate  Physices,  Philosophiae  natura- 
lis Physiologiae  universalis,  etc.Cl.  Linit  et  Fischer  Che- 

miae  111.  Remer  materiae  medicae  Cl.  Benedict  Chirur- 
giae praecepta  mihi  tradidere.  Vere  anni  MDCCCXV1I 
Berolinum  transmigrans  111.  Iachtenstein  scholas  Zoo- 
logicas,  Hufeland  therapenticas,  de  Siebold  obstetri- 
cias Horn  pathologicas  frequentavi  nec  non  in  insti- 
tutis clinicis  Illustrium  Virorum  Berends , Graefe, 
Horn,  Ilufeland,  Rust,  de  Siebold  Wolfart  cujus  in- 
signi erga  me  humanitati  quam  plurima  debeo  me- 
dicinam feci.  Tentamine  et  examine  rigoroso  nunc 
rite  absolutis  spero  fore  ut  ab  eodem  spectatissimo 
et  venerandissimo  Decano  diploma  facultatis  me- 
dicae nanciscar , qui  patri  defuncto  idem  olim  tra- 
diderat, 

THESES  DEFENDENDAE. 


i. 

Omnis  cura  debet  esse  symptomatica, 

II. 

Venae  sectio  est  incilans  remedium. 

ILI. 

Calculi  ex  urina  non  generantur. 


IV. 

Arthritis  pendet  a nimia  oxydatione  sanguinis 

V. 

Membranae  serosae  non  secernunt. 

VI. 

Arteriae  non  secernunt  sed  venae, 


